LĒMUMA PROJEKTS

**Par konceptuālu dalību Pieejamu cenu īres dzīvokļu attīstības programmā**

Pamatojoties uz Pašvaldību likuma 4. panta pirmās daļas 10. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Rīcības plāna Rīcības virzienu 3.4., Ministru kabineta 2024. gada 11. jūnija pieņemto Informatīvo ziņojumu “Par pieejamu cenu īres dzīvokļu attīstības programmu” (24-TA-1403) (turpmāk – Ziņojums), kas piedāvā pieejamu cenu īres dzīvokļu privātās un publiskās partnerības risinājumu (turpmāk – Programma), kurā ir norādīts, ka pašvaldību domēm līdz 2024. gada 31. decembrim jāpieņem lēmums par iespējamo dalību projektā un jānoslēdz ar VAS “Valsts nekustamie īpašumi” (turpmāk – VNĪ) nodomu protokols, Alūksnes novada pašvaldības domes 2024.gada 29.augusta lēmumu Nr.253 “Par konceptuālu dalību Pieejamu cenu īres dzīvokļu attīstības programmā”, un VNĪ 2025.gada 6.jūnija elektronisko vēstuli “Īres mājokļi Latvijas speciālistiem – gatavošanās 2. un 3.lotei, kurā ir lūgts līdz 2025.gada 1.augustam pieņemt jaunu Pašvaldības domes lēmumu par dalību Programmā, lēmumā norādot Programmai faktiski ekspertu izvēlēto zemesgabalu, ko Pašvaldība rezervē līdz vienošanās noslēgšanai par dalību Programmā 2026.gadā, kā arī vēlreiz apstiprinot Pašvaldības pieprasīto dzīvokļu skaitu,

1. Konceptuāli piekrist dalībai Pieejamu cenu īres dzīvokļu attīstības programmā, nosakot pieprasījumu pēc 48 (četrdesmit astoņiem) dzīvokļiem, no tiem:

1.1. 0 % - studio tipa dzīvoklis

1.2. 20 %- ar vienu guļamistabu (piemēroti divām personām);

1.3. 30 % - ar divām guļamistabām (piemērots trīs personām);

1.4. 30 % - ar divām guļamistabām (piemērots četru personu ģimenēm);

1.5. 20 % - ar trim guļamistabām (piemērots piecām personām).

2. Rezervēt dalībai Pieejamu cenu īres dzīvokļu attīstības programmā līdz vienošanās noslēgšanai 2026.gadā šādus pašvaldībai piederošus un ekspertu izvēlētos zemes gabalus:

2.1. Alsviķu ielā 8, Alūksnē, Alūksnes novadā, kadastra apzīmējums Nr.3601 002 0015;

2.2. Alsviķu ielā 10, Alūksnē, Alūksnes novadā, kadastra apzīmējums Nr.3601 002 0017.